El text parla sobre el tema Història?
La llista d'eleccions papals inclou les 110 eleccions papals que han donat com a resultat els papes actualment reconeguts per l'Església catòlica com a legítims. Fins al 1059 no hi havia un procés fix i sovint hi havia laics que tenien un paper important en l'elecció dels papes; tant era així, que a vegades directament els nomenaven. Des de la promulgació d'In nomine Domini (1059), tanmateix, el sufragi ha estat limitat al Col·legi Cardenalici.Des del 1276, aquestes eleccions han estat conclaves papals, unes eleccions que segueixen un conjunt de regles i procediments desenvolupats a l'Ubi periculum (1274) i més tard en butlles papals. El procediment va variar fins al 1294, però des de llavors totes les eleccions papals han seguit uns procediments relativament similars. Tot i que els cardenals, històricament, s'han reunit en un grapat d'ubicacions tant de Roma com d'altres indrets, des del 1455 només hi ha hagut cinc eleccions a fora del Palau Vaticà. Vint-i-vuit eleccions papals s'han celebrat a fora de Roma, concretament a Terracina (1088), Cluny (1119), Velletri (1181), Verona (1185), Ferrara (octubre de 1187), Pisa (desembre de 1187), Perusa (1216, 1264–1265, 1285, 1292–1294, 1304–1305), Anagni (1243), Nàpols (1254, 1294), Viterbo (1261, 1268–1271, juliol de 1276, agost–setembre de 1276, 1277, 1281–1282), Arezzo (gener de 1276), Carpentràs/Lió (1314–1316), Avinyó (1334, 1342, 1352, 1362, 1370), Constança (1417) i Venècia (1799–1800). Tres eleccions van canviar d'ubicació durant el procés: les de 1268–71, 1292–94 i 1314–16.
Si.